**PRAVILNIK TAKMIČENJA**

**-Samo ne autom-**

**Način takmičenja:** Ekipno

**Broj učesnika:** minimum 3 učesnika po kompaniji / organizaciji

**Broj ekipa nije ograničen**

**Trajanje takmičenja:** 1 dan (22.9.2017. godine, Dan bez automobila)

**Mesto održavanja takmičenja:** Beograd i Novi Sad (za rute od kuće do posla i nazad, NE za sve vožnje u toku dana)

**Mehanizam takmičenja:**

Kompanije/organizacije prijavljuju ekipe od minimum 3 učesnika koje će taj dan na posao doći *biciklom*, *pešice*, *trotinetom* ili *na rolerima*. Svaki takmičar/ka obavezan je da na svoj mobilni telefon instalira aplikaciju [**Strava**](https://www.strava.com/mobile), na kojoj će otvoriti profil i koju će aktivirati kada izađe iz stana. U zavisnosti da li takmičar/ka dolazi na posao biciklom, pešice, trotinetom ili na rolerima odabraće adekvatnu opciju na samom početku aplikacije (opciju bicikl za dolazak na posao biciklom ili trotinetom a opciju pešice za dolazak na posao pešice ili na rolerima).

Aplikacija prati i iscrtava rutu kretnja takmičara/ki, prosečnu brzinu i maksimalnu brzinu kretanja. Svaki takmičar/ka je obavezan da sa aplikacije Strava zaprati profil “Samo ne autom” preko kog će se imati uvid u pređenu kilometražu svakog takmičara/ke kao i načina na koji je došao na posao (peške, biciklom, na trotinetu ili rolerima). Nakon toga se pravi tabela sa pređenom kilometražom takmičara/ki i dodeljuje im se određeni broj bodova po pređenom kilometru, zatim se bodovi sabiraju i proglašavaju timovi i takmičari sa najvećim brojem bodova.

Pre početka samog takmičanja, a najmanje 2 dana ranije, organzacije učesnici su u obavezi da dostave spisak učesnika svojih timova (Ime i prezime, grad, način dolaska na posao i username na Stravi)

**Sistem bodovanja:**

**Ekipno:** ukupna pređena kilometraža biciklom ili trotinetom se množi sa 8

ukupna pređena kilometraža električnim biciklom se množi sa 7

ukupna pređena kilometraža pešice ili na rolerima se množi sa 10

ukupan broj bodova se sabira i deli sa brojem takmičara u ekipi

**Pobednik takmičenja je ona ekipa koja ima najveći broj osvojenih bodova po zaposlenom (ne takmičaru/ki)**

**Pojedinačno:** ukupna pređena kilometraža biciklom ili trotinerom se množi sa 8

ukupna pređena kilometraža električnim biciklom se množi sa 7

ukupna pređena kilometraža pešice ili na rolerima se množi sa 10

**Pobednik u kategoriji bicikli/ trotinet je onaj takmičar/ka koji ima najveći broj osvojenih bodova.**

**Pobednik u kategoriji pešice/ roleri je onaj takmičar/ka koji ima najveći broj osvojenih bodova.**

**Proglašenje pobednika:**

**Ekipno:** za prve tri ekipe (kompanija/organizacija) sa najvećim brojem osvojenih bodova po zaposlenom (prvo, drugo, treće mesto)

**Pojedinačno:** takmičar/ka sa najvećim brojem osvojenih bodova

**Posebna nagrada:** za tim sa najvećim brojem prijavljenih takmičara