Poštovana/ poštovani,

Zadovoljstvo nam je da pozovemo vašu kompaniju/organizaciju da prijavi svoj tim za učešće u izazovu u okviru kampanje ***Samo ne autom*** u organizaciji Bajsologije, Ulica za bicikliste i Novosadske biciklističke inicijative i time se priključi globalnoj inicijativi za očuvanje životne sredine kroz upotrebu održivih sredstava prevoza i obeležavanju Dana bez automobila.

Vožnja bicikla ili pešačenje do posla ne samo da utiču na očuvanje životne sredine i smanjenje gužvi, već imaju i višestruko pozitivne efekte na zdravstveno stanje ljudi. Zbog toga, upućujemo vam „izazov“ i pozivamo vas da i ove godine na **Dan bez automobila 22. septembra,** učešćem u kampanji ***Samo ne autom*,** zajedno svest javnosti usmerimo u pravcu prepoznavanja važnosti uspostavljanja odgovornog odnosa prema vlastitom zdravlju i sredini u kojoj živimo. Takođe, na ovaj način pružamo i značajan doprinos u borbi protiv klimatskih promena, budući da je saobraćaj jedan od ključnih izvora emisija gasova sa efektom staklene bašte u urbanim sredinama, te samim tim i uzročnik promena klime sa kojima se svet intenzivno suočava.

Da biste kao kompanija/organizacija učestvovali u takmičarskom delu kampanje, potrebno je da prijavite svoj tim od najmanje tri člana tako što ćete njihove osnovne podatke uneti u online formular kojem možete pristupiti [**ovde**](https://bajsologija.typeform.com/to/fTyEUk), **najkasnije do 20. septembra**.

Takođe je neophodno je da učesnici toga dana na svoje mobilne uređaje koji podržavaju Android ili iOS operativni sistem instaliraju besplatnu aplikaciju pod nazivom Strava i na njoj „zaprate“ profil „Samo ne autom“. Više informacija o samom takmičenju i načinu bodovanja možete pronaći u **Pravilniku** koji vam dostavljamo u prilogu ovog poziva.

Učesnici u takmičenju će biti u prilici da osvoje nagrade koje će biti dodeljene u dve kategorije:

* Ekipno - za prve tri ekipe sa najvećim brojem bodova (prvo, drugo i treće mesto);
* Posebna nagrada – za kompaniju/organizaciju sa najbrojnijim timom

Za sve dodatne informacije možete nas kontaktirati na:

e-mail: [samoneautom@gmail.com](mailto:samoneautom@gmail.com) ili mobilni broj: 065 2009 017 (Vladimir Ćurčić, Bajsologija)

***Samo ne autom*** izazov realizuje se i ove godine pod okriljem projekta „Lokalni razvoj otporan na klimatske promene“, čiji nosilac je Ministarstvo zaštite životne sredine uz podršku Programa UN za razvoj. Projekat je zasnovan na „izazovima“ za pronalaženje inovativnih načina za borbu protiv klimatskih promena na nivou lokalnih samouprava. Podršku u sprovođenju izazova Samo ne autom pruža i dugogodišnji partner biciklističkih udruženja, fondacija Heinrich Böll.

**Radujemo se vašem učešću!**